《解红慢 了悟》
明代·张宇初

本来真性体，虚空遍界圆明现。情尘掩翳心珠暗。

溺重渊、灵光不昧，一点煇煌元非远。扫浮云、万象无遮碍，天心见。

野花啼乌，閒中舒卷。看沧海桑田几清浅。衰荣代谢常消息，尽愁山苦海，流浪难转。

猛省来、乾坤总妙玄。松筠畔、寂寞细玩真源。曹溪路口无阴树，非法非禅。

直待一阳生，坎光腾如波捲。谁会取、静饮刀圭浮虑遣。

视无形，听无声，言毋辨。这落魄逍遥真可羡。白云堆里容痴倦。

共寒泉枯木，高隐壶天。

作者简介：张宇初(1359 -1410)，为明代正一派天师，历代天师中最博学者之一。有道门硕儒之称。字子旋（音XUAN，别字）别号耆山 。其是四十二代天师张正常长子，于明洪武十年(公元1377)嗣教，为第四十三代天师。明洪武十三年(公元1380) 敕受“正一嗣教道合无为阐祖光范大真人”，总领天下道教事。二月，特召入朝，勉励修节以格神明，诰封其母包氏为清虚冲素妙善玄君，命建斋设醮于（南京）紫金山和神乐观。庚午年(1390)入觐，降敕重建大上清宫。